Anoa uripé nganti tekan umur 25 taun. Yèn meteng nganti tekan 300 dina lan padatan mung bisa nglairaké anak cacahé 1 sasuwéné 2 taun. Anak anoa ninggal mbok-mbokane wiwit umur 3 taun banjur mlebu ing masa puber. Anoa babon asring bebarengan 2-3 anaké kang umuré béda. Anoa jago luwih asring dhèwèkan lan luwih agresif marang anoa jago liyané. Anoa mangane tuwuhan tartamtu kaya déné suket, herba, perdu lan paku-pakuan. Anoa ngrewangi panybaran pirang-pirang jinis tuwuhan asli Sulawesi kang wijine ora kaadaptasi kanggo kasebar.